ai4bharat/Pralekha huggingface dataset:
సమాచార, ప్రసార మంత్రిత్వ శాఖ
భారత ప్రభుత్వ డిజిటల్ క్యాలెండర్, డైరీలను ఆవిష్కరించిన శ్రీ ప్రకాష్ జవదేకర్
భారత ప్రభుత్వ డిజిటల్ క్యాలెండర్ మరియు డైరీని కేంద్ర సమాచారప్రసార శాఖ మంత్రి శ్రీ ప్రకాష్ జవదేకర్ విడుదల చేశారు. ఈ రోజు నేషనల్ మీడియా సెంటర్ లో జరిగిన కార్యక్రమంలో మంత్రి వీటిని ఆవిష్కరించారు. ఆండ్రాయిడ్, ఐ ఓ ఎస్ మొబైల్ అప్లికేషన్ లలో వీటిని చూడవచ్చును. ఈ సందర్భంగా జరిగిన సమావేశంలో మాట్లాడిన మంత్రి ఇంతకాలం ప్రభుత్వం క్యాలెండర్లు గోడలపై కనిపించేవని ఇకపై ఇవి మొబైల్ ఫోన్లలో కనిపిస్తాయని వ్యాఖ్యానించారు. ' ఈ యాప్ ఉచితంగా 11 భారతీయ భాషలలో జనవరి 15వ తేదీనుంచి అందుబాటులో ఉంటుంది.' అని మంత్రి ప్రకటించారు. యాప్ ప్రత్యేకతలను వివరిస్తూ ' ఇకపై ప్రతి ఏడాదీ కొత్త క్యాలెండర్ ను తెచ్చుకోవాల్సిన అవసరం ఉండదు. కేలండర్ లో ప్రతి నెలా విభిన్న నేపథ్యంతో ఒక ప్రముఖ భారతీయుని వివరాలతో ఒక సందేశం ఉంటుంది. ఇంతవరకు ప్రభుత్వం ప్రారంభించిన పథకాలకు సంబంధించిన పూర్తి వివరాలు దీనిలో ఉంటాయి' అని మంత్రి తెలిపారు.
డైరీని కూడా అనేక ప్రత్యేకతలతో రూపొందించడం జరిగిందని మంత్రి తెలిపారు. డైరీతో కలసి కేలండర్ ను రూపొందించడం వల్ల డైరీలో అనేక ప్రత్యేకతలు ఉంటాయని ఇతర యాప్ లతో పోల్చి చూస్తే దేనిని సులువుగా ఉపయోగించవచ్చునని మంత్రి అన్నారు.
'డిజిటల్ ఇండియా'ను రూపొందించాలన్న ప్రధానమంత్రి శ్రీ నరేంద్రమోడీ లక్ష్యంలో భాగంగా డిజిటల్ క్యాలెండర్ కు రూపకల్పన జరిగింది. ఒక్క బటన్ నొక్కితే స్మార్ట్ ఫోన్లలో ఈ యాప్ ప్రత్యక్షం అవుతుంది.
గూగుల్ ప్లే, ఐఓఎస్ యాప్ స్టోరుల ద్వారా దేనిని డౌన్ లోడ్ చేసుకోవచ్చును.
కేంద్ర సమాచార ప్రసార మంత్రిత్వ శాఖకు అనుబంధం గా పనిచేస్తున్న బ్యూరో ఆఫ్ ఔట్ రీచ్ అండ్ కమ్యూనికేషన్ ఈ యాప్ కు రూపకల్పన చేసింది. ప్రస్తుతానికి ఇది ఆంగ్ల, హిందీ భాషలలో లభిస్తుంది. త్వరలో 11 ప్రాంతీయ భాషలలో దీనిని అందుబాటులోకి తీసుకునివస్తారు.
ఇంతవరకు ప్రచురితమైన ప్రభుత్వ క్యాలెండర్ దేశంలో పంచాయతీ స్థాయి వరకు లభించేది. ఆధునిక సాంకేతిక అంశాలతో రూపొందిన యాప్ ను ప్రపంచంలో ఎక్కడ నుంచి అయినా చూడవచ్చును.
భారత ప్రభుత్వ క్యాలెండరులో ఈ కింది ప్రత్యేకతలు ఉంటాయి.
i. భారత ప్రభుత్వానికి సంబంధించిన పథకాలు, కార్యక్రమాలు మరియు ప్రచురణలు
ii. అధికారిక సెలవు దినాలు మరియు ముఖ్యమైన తేదీలు
iii.స్ఫూర్తి ఇచ్చే ప్రముఖుల సందేశాలు
iv. వివరాలను నమోదు చేసుకోడానికి అవకాశం. ఈ వివరాల భద్రత పరిరక్షింపబడుతుంది.
v. సమావేశాలు ముఖ్యమైన తేదీలను సందర్భాలను గుర్తు చేయడానికి రిమైండర్ లను అమర్చుకోవడం
vi. ప్రతి ఒక్కరికి అందుబాటులో భారతదేశం/ సుగమ్య భారత్ అభియాన్ అన్న ప్రధానమంత్రి శ్రీ నరేంద్రమోడీ ఆశయ సాధన కోసం కంటి చూపులేని వారు చూసే విధంగా యాప్ ను అభివృద్ధి చేయడం జరుగుతుంది.
ఈ అప్లికేషన్ ను గూగుల్ ప్లే స్టోర్ https://play.google.com/store/apps/details?id=in.gov.calendarద్వారా ఆండ్రాయిడ్ పరికరాలు డౌన్ లోడ్ చేసుకోవచ్చును.
ఐఓఎస్ పరికరాలు https://apps.apple.com/in/app/goi-calendar/id1546365594 ద్వారా డౌన్ లోడ్ చేసుకోవచ్చును.
ప్రధాన మంత్రి కార్యాలయం
దేశ విభజనజరిగిన కాలం లో ప్రాణాల ను కోల్పోయిన వ్యక్తులు అందరి కి శ్రద్ధాంజలి ఘటించినప్రధాన మంత్రి
దేశ విభజన జరిగిన కాలం లో ప్రాణాల ను కోల్పోయిన వ్యక్తులు అందరి కి ‘విభజన బీభత్సాల స్మరణ దినం’ సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘ఈ రోజు న, #PartitionHorrorsRemembranceDay నాడు, విభజన కాలం లో ప్రాణాల ను కోల్పోయిన వ్యక్తులు అందరి కి శ్రద్ధాంజలి ని సమర్పించడం తో పాటు మన చరిత్ర లో భాగం అయిన ఆ దు:ఖదాయక కాలం లో పీడితులు అయిన వ్యక్తులు అందరి సహనశీలత ను మరియు ధైర్యాన్ని కూడా నేను ప్రశంసిస్తున్నాను.’’ అని పేర్కొన్నారు.
రక్షణ మంత్రిత్వ శాఖ
పాలమ్ ఎయిర్బేస్లో చిన్నపాటి ఘటన విమాన కెప్టెన్ అప్రమత్తతో తప్పిన ప్రమాదం
2020, ఏప్రిల్ 30న భారత వైమానిక దళానికి చెందిన డోర్నియర్ విమానానికి ప్రమాదం తప్పింది. పాలమ్ ఎయిర్ బేస్ నుంచి సాధారణ విమాన ప్రయాణం చేపట్టడానికి డోర్నియర్ విమానాన్ని సిద్ధం చేశారు. టేకాఫ్ సమయంలో విమాన చక్రం కుచించుకుపోయింది. వెంటనే స్పందించిన విమాన కెప్టెన్, సరైన చర్యలు చేపట్టి టేకాఫ్ నిలిపివేశారు. విమాన సిబ్బంది సురక్షితంగా బయటపడ్డారు. ఎలాంటి ఆస్తినష్టం జరగలేదు. వెంటనే అక్కడికి చేరుకున్న భారత వైమానికి దళ సాంకేతిక సిబ్బంది, రన్ వే నుంచి విమానాన్ని తీసుకెళ్లారు.
(Visitor Counter : 96
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 473వ రోజు
189.46 కోట్ల డోసులు దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు దాదాపు 4 లక్షల డోసులు పంపిణీ
భారతదేశ టీకా కార్యక్రమం 189.46 కోట్ల  డోసులను దాటింది. ఈ రోజు రాత్రి 7 గంటల వరకు దాదాపు 4 లక్షల  టీకా డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభాలోని ప్రాధాన్యత వర్గాల'కు ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10405383
|
|
రెండో డోసు
|
|
10019302
|
|
ముందు జాగ్రత్త డోసు
|
|
4849361
|
|
ఫ్రంట్లైన్ సిబ్బంది
|
|
మొదటి డోసు
|
|
18416159
|
|
రెండో డోసు
|
|
17544424
|
|
ముందు జాగ్రత్త డోసు
|
|
7733272
|
|
12-14 ఏళ్ల వారు
|
|
మొదటి డోసు
|
|
29495504
|
|
|
|
రెండో డోసు
|
|
8026873
|
|
15-18 ఏళ్ల వారు
|
|
మొదటి డోసు
|
|
58555317
|
|
|
|
రెండో డోసు
|
|
42643156
|
|
18-44 ఏళ్ల వారు
|
|
మొదటి డోసు
|
|
555864944
|
|
రెండో డోసు
|
|
479542508
|
|
ముందు జాగ్రత్త డోసు
|
|
206044
|
|
45-59 ఏళ్ల వారు
|
|
మొదటి డోసు
|
|
202950824
|
|
రెండో డోసు
|
|
188311154
|
|
ముందు జాగ్రత్త డోసు
|
|
652644
|
|
60 ఏళ్లు పైబడినవారు
|
|
మొదటి డోసు
|
|
126887791
|
|
రెండో డోసు
|
|
117330998
|
|
ముందు జాగ్రత్త డోసు
|
|
15241288
|
|
మొత్తం మొదటి డోసులు
|
|
1002575922
|
|
మొత్తం రెండో డోసులు
|
|
863418415
|
|
ముందు జాగ్రత్త డోసులు
|
|
28682609
|
|
మొత్తం డోసులు
|
|
1894676946
'జనాభాలోని ప్రాధాన్యత వర్గాల'కు ఇవాళ ఇచ్చిన టీకా డోసుల సమాచారం:
|
|
తేదీ: మే 03, 2022 
|
|
ఆరోగ్య సిబ్బంది
|
|
మొదటి డోసు
|
|
9
|
|
రెండో డోసు
|
|
142
|
|
ముందు జాగ్రత్త డోసు
|
|
4390
|
|
ఫ్రంట్లైన్ సిబ్బంది
|
|
మొదటి డోసు
|
|
19
|
|
రెండో డోసు
|
|
267
|
|
ముందు జాగ్రత్త డోసు
|
|
9936
|
|
12-14 ఏళ్ల వారు
|
|
మొదటి డోసు
|
|
45742
|
|
|
|
రెండో డోసు
|
|
51815
|
|
15-18 ఏళ్ల వారు
|
|
మొదటి డోసు
|
|
7123
|
|
|
|
రెండో డోసు
|
|
31744
|
|
18-44 ఏళ్ల వారు
|
|
మొదటి డోసు
|
|
13484
|
|
రెండో డోసు
|
|
112192
|
|
ముందు జాగ్రత్త డోసు
|
|
9139
|
|
45-59 ఏళ్ల వారు
|
|
మొదటి డోసు
|
|
3401
|
|
రెండో డోసు
|
|
26922
|
|
ముందు జాగ్రత్త డోసు
|
|
17968
|
|
60 ఏళ్లు పైబడినవారు
|
|
మొదటి డోసు
|
|
2914
|
|
రెండో డోసు
|
|
17632
|
|
ముందు జాగ్రత్త డోసు
|
|
38520
|
|
మొత్తం మొదటి డోసులు
|
|
72692
|
|
మొత్తం రెండో డోసులు
|
|
240714
|
|
ముందు జాగ్రత్త డోసులు
|
|
79953
|
|
మొత్తం డోసులు
|
|
393359
జనాభాలో కొవిడ్ సోకే ప్రమాదం ఎక్కువగా ఉన్న వర్గాల వారిని వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
ఆర్థిక మంత్రిత్వ శాఖ
రూ.13.08 కోట్ల విలువైన ఇన్పుట్ టాక్స్ క్రెడిట్ కుంభకోణంలో ఒకరిని అరెస్టు చేసిన డీజీజీఐ, రోహ్తక్
డైరెక్టరేట్ జనరల్ ఆఫ్ జీఎస్టీ ఇంటెలిజెన్స్  రోహ్తక్ ప్రాంతీయ యూనిట్, హిసార్కు చెందిన సతీందర్ కుమార్ సింగ్లా అనే వ్యక్తిని అరెస్టు చేసింది. దాదాపు రూ.75 కోట్ల పన్ను విలువగల సరకు అమ్మకాలు జరిగినట్లు నిందితుడు వివిధ సంస్థల నుంచి నకిలీ ఇన్వాయిస్లు సృష్టించాడని, రూ.13.08 కోట్ల విలువైన ఇన్పుట్ టాక్స్ క్రెడిట్ను  జారీ చేశాడని అధికారుల విచారణలో తేలింది.
సరకు రవాణాపై జీఎస్టీ కట్టే విషయంలో ప్రభుత్వాన్ని మోసం చేసే ఉద్దేశమున్న కొందరు కొనుగోలుదారులకు మోసపూరిత ఐటీసీని సతీందర్ అందించాడు. సరకును ఎక్కడికీ పంపకుండానే నకిలీ ఇన్వాయిస్లు జారీ చేయడంలో తన పాత్ర ఉందని, డబ్బు కోసం ఆ పని చేశానని, రికార్డుల్లోని కొన్ని నగదు నమోదులు మోసపూరితమైనవని విచారణలో సతీందర్ అంగీకరించాడు.
ఆ విధంగా సీజీఎస్టీ చట్టం-2017 నిబంధనల ప్రకారం సతీందర్ కుమార్ సింగ్లా నేరాలకు పాల్పడ్డాడు. 12.11.2020న అతనిని అధికారులు అరెస్టు చేసి, రోహ్తక్ చీఫ్ జుడిషియల్ మేజిస్ట్రేట్ ఎదుట హాజరపరిచారు. నిందితుడికి 14 రోజుల జుడిషియల్ కష్టడీని న్యాయమూర్తి విధించారు. ఈ కేసులో అధికారుల విచారణ కొనసాగుతోంది.
సాంస్కృతిక మంత్రిత్వ శాఖ
జాతీయ ఆధునిక చిత్రకళ ప్రదర్శనశాల.. న్యూఢిల్లీలోని శ్రీలంక హై-కమిషన్ల సంయుక్త ఆధ్వర్యంలో మార్చి 17న ‘జెఫ్రీ బావా: ఇటీజ్ ఎసెన్షియల్’ పేరిట ప్రదర్శన ప్రారంభం
జాతీయ ఆధునిక చిత్రకళ ప్రదర్శనశాల, న్యూఢిల్లీలోని శ్రీలంక హై-కమిషన్ సంయుక్తంగా కొలంబోలోని జెఫ్రీ బావా ట్రస్ సహకారంతో మార్చి 17న ‘జెఫ్రీ బావా: ఇటీజ్ ఎసెన్షియల్’ పేరిట చిత్రకళా ప్రదర్శనను ప్రారంభించనున్నాయి. ఈ ప్రదర్శన 2023 మార్చి 17 నుంచి మే 7వ తేదీ దాకా కొనసాగనుండగా సోమవారం మినహా రోజూ ఉదయం 11:00 నుంచి సాయంత్రం 6:30 గంటలదాకా సందర్శకులను అనుమతిస్తారు.
శ్రీలంక వాస్తు నిపుణుడు జెఫ్రీ బావా స్వీయానుభవ సహిత కళాఖండాల నుంచి సేకరించిన చిత్రాలతో ఈ తొలి కీలక ప్రదర్శన ఏర్పాటు చేయబడింది. భారత-శ్రీలంక దౌత్య సంబంధాల 75వ వార్షికోత్సవం నేపథ్యంలో రెండు దేశాల మధ్య సాంస్కృతిక ఆదానప్రదాన కార్యక్రమంలో భాగంగా ఈ ప్రదర్శన నిర్వహిస్తున్నారు. ఆలోచనలు, రేఖాచిత్రాలు, భవనాలు, ప్రదేశాలు వగైరాలతో సంబంధమున్న చిత్రాలు ఇక్కడ ప్రదర్శించబడతాయి. ఈ సందర్భంగా బావా తన వాస్తు నిపుణుడి వృత్తిలో చిత్రాలను ఏ విధంగా అన్వయింపజేశారో సందర్శకులు అన్వేషించవచ్చు. ఈ మేరకు బావా భాండాగారం నుంచి 120కిపైగా చిత్రాలను ప్రదర్శిస్తారు. ఇందులో తన పర్యటనల సమయంలో ఆయన స్వయంగా తీసిన ఫొటోలతోపాటు నిర్మాణ రూపం దాల్చని వాస్తు డిజైన్ల విభాగం కూడా ఉంటుంది. ఈ ప్రదర్శన తొలుత శ్రీలంకలోని కొలంబో నగరంలో 2022 ఫిబ్రవరి-ఏప్రిల్ నెలల మధ్యన నిర్వహించారు.
బావా నైపుణ్యాన్ని ప్రతిబింబించే ప్రదర్శనలు శ్రీలంక, యునైటెడ్ కింగ్డమ్, ఉత్తర అమెరికా, ఆస్ట్రేలియా, ఇండియా, బ్రెజిల్, సింగపూర్, జర్మనీ దేశాల్లోని పలు వేదికలపై నిర్వహించబడ్డాయి. అయితే, ప్రస్తుతం న్యూఢిల్లీలో నిర్వహిస్తున్నది భాండాగారంపై దృష్టి సారించిన తొలి ప్రదర్శన. అంతేకాకుండా ఆయన నైపుణ్యానికి సంబంధించి 2004 నుంచి అంతర్జాతీయంగా సాగిన ప్రదర్శనలపై తొలి పునశ్చరణ ప్రదర్శన. కాగా, జెఫ్రీ బావా ట్రస్ట్ ఏర్పాటు చేసిన ఈ ప్రదర్శన నిర్వహణలో భాగస్వామిగా కోహ్లర్ ఇండియా ఆర్థిక మద్దతు అందిస్తోంది. ప్రదర్శన సంబంధిత కార్యక్రమాలపై అదనపు సమాచారం, ప్రివ్యూలు, ప్రకటనలను bawaexhibition.com తోపాటు ngmaindia.gov.inలో చూడవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ సురక్ష మిషన్ కింద కోవాక్సిన్ ఉత్పాదక సామర్థ్యం పెంపు
కోవిడ్ సురక్ష మిషన్ కింద కోవాక్సిన్ ఉత్పాదక సామర్ధ్యాన్ని పెంపొందించాలని భారత ప్రభుత్వ బయో టెక్నాలజీ శాఖ నిర్ణయించింది. స్వదేశంలో కోవిడ్ నివారణ కోసం కోవిడ్ వాక్సిన్ ల అభివృద్ధి, ఉత్పత్తిని మెరుగుపరచాలన్న లక్ష్యంతో ఆత్మ నిర్భర్ భారత్ 3.0 కింద కోవిడ్ సురక్ష మిషన్ అమలుజరుగుతోంది. ఈ మిషన్ కింద ఉత్పాదకత సామర్ధ్యాలను మెరుగు పరచడానికి అవసరమైన సౌకర్యాల కల్పనకు వాక్సిన్ ఉత్పత్తి చేస్తున్న సంస్థలకు భారత ప్రభుత్వ బయో టెక్నాలజీ శాఖ గ్రాంటుల రూపంలో ఆర్ధిక సహకారాన్ని అందిస్తున్నది. 2021 మే-జూన్ నాటికి దేశంలో కోవాక్సిన్ ఉత్పత్తి రెట్టింపు అవుతుంది. 2021 జులై-ఆగస్ట్ నాటికి ఉత్పత్తి ఆరు నుంచి ఏడు రేట్లు ఎక్కువ అవుతుంది. ఏప్రిల్ లో కోటి వాక్సిన్ డోసులు ఉత్పత్తి అవుతాయి. వీటి సంఖ్య జులై-ఆగస్ట్ నాటికి ఆరు నుంచి ఏడు కోట్లకి పెరుగుతుంది. 2021 సెప్టెంబర్ నాటికి దేశంలో 10కోట్ల వాక్సిన్ డోసులు ఉత్పత్తి అయ్యే అవకాశం ఉంది.
దేశంలో ప్రధానంగా వాక్సిన్ ఉత్పత్తి అవుతున్న రెండు కేంద్రాలను వివిధ శాఖలతో ఏర్పాటైన బృందాలు సందర్శించి వీటిలో ఉత్పత్తిని అధికం చేయడానికి అమలుచేయవలసిన అంశాలను సమీక్షించింది. దీనికి సంబంధించిన వివిధ అంశాలు, ప్రణాళికలపై ఉత్పత్తిదారులతో చర్చలు నిర్వహించారు.
ఉత్పత్తిని ఎక్కువ చేయాలన్న లక్ష్యంతో హైదరాబాద్ లో వున్న భారత్ బయోటెక్ లిమిటెడ్ తో పాటు ఇతర ప్రభుత్వ రంగ సంస్థల్లో ఉన్న సౌకర్యాలను మెరుగుపరచి సాంకేతిక పరిజ్ఞానాన్ని అభివృద్ధి చేయాలని నిర్ణయించారు. దీనికోసం బెంగుళూరులో వాక్సిన్ ఉత్పత్తిని ఎక్కువ చేయడానికి భారత్ బయోటెక్ ఏర్పాటు చేస్తున్న కేంద్రంలో సౌకర్యాల కల్పనకు 65 కోట్ల రూపాయలను గ్రాంటు రూపంలో సమకూర్చాలని కేంద్రం నిర్ణయించింది.
ఉత్పత్తి సామర్ధ్యాన్ని ఎక్కువ చేయడానికి మరో మూడు ప్రభుత్వ రంగ సంస్థలకు కేంద్ర సహకారం లభిస్తుంది.ఉత్పత్తి కార్యక్రమాలను ప్రారంభించడానికి మహారాష్ట్ర ప్రభుత్వ ఆధ్వర్యంలో రాష్ట్ర ప్రభుత్వ సంస్థగా ముంబయి కేంద్రంగా పనిచేస్తున్న హాఫ్కిన్ బయోఫార్మాస్యూటికల్ కార్పొరేషన్ లిమిటెడ్ కు దాదాపు 65 కోట్ల రూపాయలను గ్రాంటు రూపంగా కేంద్రం ఆర్ధిక సహకారం అందిస్తుంది. ఉత్పత్తిని ప్రారంభించడానికి హాఫ్కిన్ బయోఫార్మాస్యూటికల్ కార్పొరేషన్ లిమిటెడ్ 12 నెలల సమయం పడుతుందని తెలిపింది. అయితే, ఆరు నెలల లోగా పనులను పూర్తి చేసి అత్యవసరంగా ఉత్పత్తి ప్రారంభించాలని కేంద్రం సూచించింది. హాఫ్కిన్ బయోఫార్మాస్యూటికల్ కార్పొరేషన్ లిమిటెడ్ పని చేయడం ప్రారంభిస్తే ఇక్కడ నెలకి 20 మిలియన్ డోసులు ఉత్పత్తి అవుతాయి.2021 ఆగస్ట్ - సెప్టెంబర్ నాటికి నెలకి 10 నుంచి 15మిలియన్ డోసులను ఉత్పత్తి చేయడానికి హైదరాబాద్ లో డెయిరీ డెవలప్మెంట్ బోర్డ్ కింద ఏర్పాటైన ఇండియన్ ఇమ్యునోలాజికల్స్ లిమిటెడ్ , కేంద్ర ప్రభుత్వ బయోటెక్నాలజీ విభాగం కింద సిపిఎస్ఇగా పనిచేస్తున్న భారత్ ఇమ్యునోలాజికల్స్ అండ్ బయోలాజికల్స్ లిమిటెడ్ కు సహకరించాలని నిర్ణయించారు. 2021 ఆగస్ట్- సెప్టెంబర్ నాటికి ఈ రెండు సంస్థల నుంచి నెలకి 15 మిలియన్ డోసులు ఉత్పత్తి అవుతాయని ఆశిస్తున్నారు.
PIB Headquarters
ఆర్.ఓ.బి ఆధ్వర్య౦లో ఆయుష్మాన్ భారత్, స్వచ్ఛ్ భారత్ మిషన్లపై వర్క్ షాప్ నిర్వహణ
పేదల ఆరోగ్య బీమా కోసం కేంద్ర ప్రభుత్వం అందుబాటులోకి తెస్తున్న ‘ఆయుష్మాన్ భారత్’ అమలు లో తెలుగు రాష్ట్రాల ప్రభుత్వాలు చొరవ తీసుకోవాలని బిజెపి రాష్ట్ర శాఖ అద్యక్షులు డాక్టర్ కె. లక్ష్మణ్ సూచించారు. ప్రజల విస్తృత ఆరోగ్య ప్రయోజనాల పరిరక్షణ అవసరాలను దృష్టిలో ఉంచుకుని ‘ఆయుష్మాన్ భారత్’ కార్యక్రమాన్ని రూపొందించారని, ఈ కార్యక్రమాన్ని అమలు చేయటంలో రాష్ట్ర ప్రభుత్వాలు ముందుకు రావాలని కోరారు. కేంద్ర సమాచార ప్రసార శాఖ, రీజనల్ అవుట్ రీచ్ విభాగం ‘ఆయుష్మాన్ భారత్, స్వచ్చ భారత్ మిషన్’ లపై హైదరాబాద్ లో ఒక రోజు కార్యశాలను ఆయన ఈ ఉదయం ప్రారంభించారు. అనంతరం మాట్లాడుతూ, ప్రజల భాగస్వామ్యంతోనే ప్రభుత్వ కార్యక్రమాలు ఆశించిన ఫలితాలు సాధిస్తాయని ఆయన అన్నారు. ‘ఆయుష్మాన్ భారత్’ కార్యక్రమం ద్వారా యాభై కోట్ల మందికి పైగా ఆరోగ్య బీమా కల్పించే లక్ష్యంతో ఏడాదికి, కుటుంబానికి ఐదు లక్షల రూపాయిల విలువైన వైద్యబీమా అందిస్తున్నట్లు చెప్పారు. ఈ నెల నుంచీ అమలయ్యే ఈ కార్యక్రమం పట్ల ప్రజలకు విస్తృత అవగాహన కల్పించాల్సిన అవసరం ఉందన్నారు. పేదల ఆరోగ్య సేవలను కేంద్ర ప్రభుత్వం అందుబాటులోకి తెచ్చిందని, ఔషధాలను చౌకగా జనరిక్ ఔషధాల స్టోర్స్ ద్వారా అందుబాటులోకి తెచ్చిందని లక్ష్మణ్ చెప్పారు. ‘స్వచ్చ భారత్’ కార్యక్రమం ఉద్దేశ్యాలను సాధించేందుకు యద్ద ప్రాతిపదికన చర్యలను కొనసాగించాలని ఆయన సూచించారు. మహిళల ఆత్మగౌరవ గృహాలుగా మరుగుదొడ్లను పరిగణించాలని, ఈ విషయం పట్ల ప్రజలందరికీ అవగాహన కల్పించాలని ఆయన కోరారు. పట్టణ ప్రాంతాలలో పేదలుండే బస్తీలలో, ముఖ్యంగా మహిళలు మరుగుదొడ్లు లేక ఎదుర్కొంటున్న న్యూన పరిస్దితిని రూపుమాపాలని అన్నారు. ప్రజల భాగస్వామ్యంతో, పేదల్లో ఆత్మన్యూనత తొలగించే ఉద్యమంగా ‘స్వచ్చ భారత్’ కార్యక్రమాన్ని ఆయన అభివర్ణించారు. నాలుగేళ్ళలో ఏడు కోట్ల పైగా వ్యక్తిగత టాయిలెట్లను నిర్మించారని లక్ష్మణ్ చెప్పారు. ప్రజలను ఈ విషయాల్లో చైతన్య పరుస్తున్నందుకు ఆయన ఆర్ఒబి అధికారులు, కళాకారులను అభినందించారు.
పత్రికా సమాచార కార్యాలయం అదనపు డైరెక్టర్ జనరల్ శ్రీ టి.వి.కె. రెడ్డి ఈ సందర్భంగా మాట్లాడుతూ, కులం, మతం, వర్గం తో ప్రమేయం లేకుండా అందరికీ ఆరోగ్య బీమా అందించే ‘ఆయుష్మాన్ భారత్’ కార్యక్రమం ఈ నెల 25 నుంచి అమలు అయ్యే ‘ఆయుష్మాన్ భారత్’ పట్ల రాష్ట్రమంతటా తిరిగి ప్రజలకు అర్ధమయ్యేలా వివరించాలని కళాకారులకు సూచించారు. తెలంగాణాలో దాదాపు 45 ట్రూపులున్నాయని, వీరంతా రానున్న ఆరు నెలల పాటు ప్రజల్లోకి వెళ్ళి ‘ఆయుష్మాన్ భారత్, స్వచ్చ భారత్’ కార్యక్రమాల పట్ల ప్రజలకు అవగాహన కల్పించాలని చెప్పారు.
కేంద్ర ఆరోగ్యం, కుటుంబ సంక్షేమం సీనియర్ రీజనల్ డైరెక్టర్ శ్రీమతి అనూరాధ మేడోజు మాట్లాడుతూ, ‘ఆయుష్మాన్ భారత్’ కార్యక్రమం 1345 రకాల చికిత్సలను ప్రజలకు ఉచితంగా అందిస్తుందని చెప్పారు. ఆంద్రప్రదేశ్ ఈ కార్యక్రమ అమలుకు ఇప్పటికే అవగాహనా ఒప్పందం చేసుకుందనీ, తెలంగాణ రాష్ట్రం లో ఒప్పంద దిశగా పరిశీలన జరుగుతోందని ఆమె తెలిపారు. ప్రైవేటు ఆరోగ్య బీమా సంస్ధలు ఇచ్చే ఆరోగ్య సేవల కంటే ఎక్కువ సేవలను ‘ఆయుష్మాన్ భారత్’ ద్వారా పొందవచ్చని ఆమె తెలిపారు. ఏటా కుటుంబానికి 5 లక్షల రూపాయిల వరకు ఆరోగ్య బీమా లభిస్తుందన్నారు.
లెప్రసీ మిషన్ జాయింట్ డైరెక్టర్ జాన్ బాబు మాట్లాడుతూ, 2019 నాటికి కుష్టు వ్యాధి వైకల్యాలను రూపుమాపే లక్ష్యంతో కృషి చేస్తున్నట్లు, ఈ దిశగా కళాకారులు ప్రజలకు అవగాహన కల్పించాలని కోరారు.
రాష్ట్ర ఆరోగ్య కుటుంబ సంక్షేమ శాఖ జాయింట్ డైరెక్టర్ శ్రీమతి సుకృతా రెడ్టి, క్షేత్ర ప్రచార విభాగం జాయింట్ డైరెక్టర్ దేవేందర్ ఈ కార్యక్రమంలో పాల్గొన్నారు.
కేంద్ర సమాచార ప్రసార శాఖ, రీజనల్ అవుట్ రీచ్ విభాగం ఆధికారులు, కళాకారులు పెద్ద సంఖ్యలో ఈ కార్యశాలకు హాజరయ్యారు.
విద్యుత్తు మంత్రిత్వ శాఖ
పారదర్శక పోటీ బిడ్డింగ్ ప్రక్రియ ద్వారా తమ అవసరాలకు అనుగుణంగా ప్రతి జెన్ కో - కేంద్ర/ రాష్ట్ర/ ఐపిపిలు బొగ్గును సేకరిస్తాయిః కేంద్ర విద్యుత్ & ఎన్ఆర్ఇ మంత్రి శ్రీ ఆర్.కె. సింగ్
మిశ్రణం కోసం బొగ్గును 2009 నుంచి థర్మల్ పవర్ ప్లాంట్లు  దిగగుమతి చేసుకుంటున్నాయి. ఈ దిగుమతులు 2015-16లో గరిష్టంగా 48.8 మెట్రిక్ టన్నుల నుంచి 2019-20లో 23.8 మెట్రిక్ టన్నుల మధ్య ఉన్నాయి. మిశ్రణం కోసం దిగుమతులను తగ్గించుకోవలసిందిగా విద్యుత్ మంత్రిత్వ శాఖ  రాష్ట్రాలకు సలహా ఇచ్చింది. ఫలితంగా, దిగుమతులు 2021-22లో 8.1 ఎంటిలకు క్షీణించాయి.
సంవత్సరంలో టిటిపిలు నాన్ పిట్హెడ్ ప్లాంట్లలో 20 నుంచి 26 రోజులు, 12 నుంచి 17 రోజులు పిట్హెడ్ ప్లాంట్లలో బొగ్గు నిల్వలను రోజుల సంఖ్యలో నెలవారీ తేడాతో నిర్వహించాలని, దానివల్ల పవర్ ప్లాంట్ల వద్ద అత్యధిక డిమాండ్ సమయంలో తగినంత బొగ్గు నిల్వలు ఉంచుకోవటాన్ని కేంద్ర విద్యుత్ ప్రాధికారణ బొగ్గు నిల్వ నిబంధనలు తప్పనిసరి చేస్తాయి.
దేశీయ బొగ్గు సరఫరా అవసరానికి అనుగుణంగా లేదు. దీనివల్ల మిశ్రణం కోసం బొగ్గును దిగుమతి చేసుకోవలసిన అవసరం వచ్చింది. కనుక, కేంద్ర, రాష్ట్ర జెన్కోలను, ఐపిపిలను తగిన చర్యలు తీసుకుని, సెప్టెంబర్ 2023 వరకు కార్యకలాపాల కోసం తమ విద్యుత్ ప్లాంట్లలో తగిన బొగ్గు నిల్వలను కలిగి ఉండటానికి బరువులో 6% చొప్పున మిశ్రణం చేయడం కోసం పారదర్శక పోటీ సేకరణ ప్రక్రియ ద్వారా బొగ్గును సకరించేందుకు ప్రణాళికను రూపొందించుకోవాలని విద్యుత్ మంత్రిత్వ శాఖ ఆదేశించింది.
రోజువారీ బొగ్గు వినియోగం - దేశీయ బొగ్గు రాకపోకల మధ్య కొరత 2022 ఏప్రిల్ - 2023 జనవరి నెలల మధ్య 2.21 లక్షల టన్నుల నుంచి 0.5 లక్షల టన్నుల వరకు ఉంది. ఒకవేళ మిశ్రణం కోసం దిగుమతులు లేకపోయి ఉంటే, డిసిబి ప్లాంట్లలో అందుబాటులో ఉన్న బొగ్గు నిల్వలు 2022, సెప్టెంబర్ నాటికి సున్నాకి తగ్గిపోయేవి. ఆర్థిక సంవత్సరం 2022--23 తొలి ప్రథమార్ధంలో సగటు క్షీణత రోజుకు దాదాపు 1.6 లక్షల టన్నులుగా ఉంది. తరువాత, బొగ్గు నిల్వలు కోలుకుంటున్న సంకేతాలను చూపాయి. నిల్వల స్థాయిని నిరంతరం పర్యవేక్షిస్తూ మొత్తం సరఫరా, నిల్వల పరిస్థితి ను పరిగణనలోకి తీసుకుని వారి స్థాయిలో మిశ్రణానికి సంబంధించి నిర్ణయం తీసుకోవలసిందిగా 01.08.2022న విద్యుత్ మంత్రిత్వ శాఖ జెన్కోలకు సూచించింది.
ఈ వేసవిలో సగటు డిమాండ్ అంచనాలు 210 -220 జిడబ్ల్యులు, గరిష్టంగా దాదాపు 230 జిడబ్ల్యువరకు ఉంటుంది, పైన పేర్కొన్న ఏర్పాట్లతో దీనిని నెరవేర్చవచ్చు.
బొగ్గు ఎగుమతులు ఓపెన్ జనరల్ లైసెన్స్  కింద ఉంటుంది. టిపిపిలు తమ బొగ్గు అవసరాలను నెరవేర్చుకోవడానికి బొగ్గును దిగుమతిని చేసుకునే స్వేచ్ఛను కలిగి ఉంటాయి. ప్రతి జెన్ కో- కేంద్ర/ రాష్ట్ర/ ఐపిపి తమ అవసరాల కోసం పారదర్శక పోటీ బిడ్డింగ్ ప్రక్రియకు అనుగుణంగా బొగ్గును సేకరించుకుంటాయి.
ఈ సమాచారాన్ని కేంద్ర విద్యుత్ శాఖ మంత్రి శ్రీ ఆర్.కె. సింగ్ మంగళవారం రాజ్యసభకు వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
చైనా నుండి తిరిగి వచ్చే ప్రయాణికులకు సలహా...
మిమ్మల్ని, మీ కుటుంబాన్ని రక్షించడానికి మీరు తెలుసుకోవలసిన విషయాలు:
చైనా లో కరోనా వైరస్ వ్యాప్తి చెందుతోంది, అంతర్జాతీయంగా ఇతర దేశాలలో కేసులు నమోదయ్యాయి.
కరోనా వైరస్ సాధారణ జలుబు నుండి మిడిల్ ఈస్ట్ రెస్పిరేటరీ సిండ్రోమ్ -CoV మరియు తీవ్రమైన అక్యూట్ రెస్పిరేటరీ సిండ్రోమ్  వంటి తీవ్రమైన లక్షణాలు కలుగజేస్తుంది.
కరోన వైరస్ లక్షణాలు?
జ్వరం, దగ్గు, శ్వాస తీసుకోవడంలో ఇబ్బంది వంటి సాధారణ లక్షణాలు ఉంటాయి.
మిమ్మల్ని మరియు ఇతరులను అనారోగ్యానికి గురికాకుండా ఎలా కాపాడుకోవాలి?
మీరు ఇటీవల చైనాకు ప్రయాణించినట్లయితే  లేదా nCoVinfected వ్యక్తితో సన్నిహితంగా ఉంటే, మీరు తీసుకోవాల్సిన జాగ్రతలు:
మీరు తిరిగి వచ్చిన తర్వాత 14 రోజులపాటు, ఇంట్లో అందరితో పాటు కాకుండా ఒంటరిగా ఉండండి.
• మీరు ప్రత్యేక గది లో మాత్రమే నిద్రించండి.
• ఇతర కుటుంబ సభ్యులు, స్నేహితులు, ఇతరులతో దూరంగా ఉండండి.
• దగ్గు, తుమ్ములు ఉన్నప్పుడు ముక్కు మరియు నోటికి రుమాలును అడ్డం పెట్టుకోండి.
• జలుబు లేదా ఫ్లూ వంటి లక్షణాలు ఉన్న వారితో సన్నిహితంగా ఉండకండి. .
ఇంట్లో ప్రతి ఒక్కరూ అన్ని సమయాల్లో చేతి పరిశుభ్రతను పాటించాలి. చేతులు శుభ్రంగా కడుక్కోవాలి.
• ముఖ్యంగా దగ్గినప్పుడు, తుమ్మినప్పుడు.
• అనారోగ్యంతో, ఇతర వ్యాదులతో బాధపడుతున్న వారి తో ఉన్నప్పుడు.
• ముఖ్యంగా ఆహారాన్ని వంట చేసే ముందు, వంట చేసిన తర్వాత, వంట చేసేటప్పుడు.
• ఆహారం తీసుకునే ముందు
• మలవిసర్జన తరువాత
• చేతులు మురికిగా ఉన్నప్పుడు
• జంతువులు లేదా జంతువుల వ్యర్థాలను తాకిన తర్వాత
ఒకవేళ మీరు జ్వరం, దగ్గు లేదా శ్వాస తీసుకోవడంలో ఇబ్బంది పడుతుంటే, చైనా నుండి తిరిగి వచ్చిన 28 రోజులలోపు:
మరింత సమాచారం కోసం భారత ప్రభుత్వ ఆరోగ్య మంత్రిత్వ శాఖ, కంట్రోల్ రూమ్ నెంబర్ + 91-11-2397 8046 ను సంప్రదించండి.
తక్షణమే సమీప వైద్య కేంద్రాన్ని సంప్రదించండి.
ఆయుష్
'ధన్వంతరి రథ్’ ద్వారా ఢిల్లీ పోలీసుల కుటుంబాలకు అందుబాటులో - ఆయుర్వేద వైద్య సేవలు.
ఏ.ఐ.ఐ.ఏ. మరియు ఢిల్లీ పోలీసు శాఖ మధ్య కుదిరిన - అవగాహనా ఒప్పందం.
ఢిల్లీ పోలీసుల నివాస కాలనీలలో ఆయుర్వేద నివారణ మరియు ప్రోత్సాహక ఆరోగ్య సేవలను విస్తరించడానికి వీలుగా, అఖిల భారత ఆయుర్వేద సంస్థ  మరియు ఢిల్లీ పోలీసు శాఖ ఈ రోజు ఒక అవగాహనా ఒప్పందం కుదుర్చుకున్నాయి. కేంద్ర ఆయుష్ మంత్రిత్వ శాఖ మద్దతుతో, ‘ధన్వంతరీ రథ్’ మరియు పోలీస్ వెల్నెస్ సెంటర్ల ద్వారా, ఏ.ఐ.ఐ.ఏ. ఈ సేవలను అందిస్తుంది.
ఢిల్లీ పోలీసు కమిషనర్ శ్రీ ఎస్.ఎన్. శ్రీవాస్తవ మరియు ఆయుష్ మంత్రిత్వ శాఖ అదనపు కార్యదర్శి శ్రీ ప్రమోద్ కుమార్ పాథక్ సంతకాలు చేసిన అవగాహన ఒప్పందాన్ని ఇచ్చి పుచ్చుకున్నారు. ఏ.ఐ.ఐ.ఏ. డైరెక్టర్ ప్రొఫెసర్ తనూజా నేసారీ సమక్షంలో ధన్వంతరీ రథ్ ను జండా ఊపి ప్రారంభించారు.
ఆయుర్వేద రోగనిరోధక శక్తిని పెంచే చర్యల ద్వారా ఢిల్లీ పోలీసుల వంటి ఫ్రంట్లైన్ కోవిడ్ యోధుల ఆరోగ్యాన్ని కాపాడుకోవడం లక్ష్యంగా, ఆయుష్ మంత్రిత్వ శాఖ కింద స్వతంత్ర ప్రతిపత్తి గల సంస్థగా పనిచేస్తున్న ఏ.ఐ.ఐ.ఏ. మరియు ఢిల్లీ పోలీసు శాఖ మధ్య జాయింట్ వెంచర్ "ఆయురక్ష" ను ఏర్పాటు చేయడం జరిగింది. ఈ ప్రాజెక్టు కు కొనసాగింపుగా, ఇప్పుడు, ఆయుర్వేద నివారణ, ప్రోత్సాహక ఆరోగ్య పరిరక్షణ సేవలను ఢిల్లీ పోలీసు సిబ్బంది కుటుంబాలకు విస్తరించాలని నిర్ణయించారు.
ఈ సందర్భంగా, శ్రీ పాథక్ మాట్లాడుతూ, ఏ.ఐ.ఐ.ఏ. మరియు ఢిల్లీ పోలీసుల జాయింట్ వెంచర్ ఈ రకమైన కార్యక్రమాలలో ఇది మొట్టమొదటిది మరియు ఇది చాలా విజయవంతమైంది మరియు ఇతరులకు ఆదర్శంగా నిలిచింది. ఫ్రంట్లైన్ యోధులుగా ఢిల్లీ పోలీసులు చేసిన కృషిని ఆయన ప్రశంసించారు. 2 నెలల వ్యవధిలో దాదాపు 80,000 మంది పోలీసు సిబ్బందికి ఆయురక్షా కిట్లను పంపిణీ చేసిన తరువాత, ఢిల్లీ పోలీసు సిబ్బందిలో, కోవిడ్-19 యొక్క సంఘటనలు, మరణాలు గణనీయంగా తగ్గాయి. ఈ సేవలను ఇప్పుడు ఢిల్లీ పోలీసు కుటుంబాలకు కూడా విస్తరిస్తున్నారు. ధన్వంతరీ రథ్ మరియు పోలీస్ వెల్నెస్ సెంటర్లు ఏ.ఐ.ఐ.ఏ. యొక్క ఓ.పి.డి. సేవలను నిర్వహిస్తున్నాయి. ఢిల్లీ పోలీసు కుటుంబాలకు ఆయుర్వేద నివారణ, ఆరోగ్య సంరక్షణ సేవల ద్వారా ప్రయోజనం చేకూర్చడం లక్ష్యంగా ఈ కార్యక్రమాన్ని ప్రారంభించడం జరిగింది. ధన్వంతరీ రథ్ - ఆయుర్వేద ఆరోగ్య సంరక్షణ సేవల మొబైల్ యూనిట్ వైద్యుల బృందాన్ని కలిగి ఉంటుంది, వారు ఢిల్లీ పోలీసు కాలనీలను క్రమం తప్పకుండా సందర్శిస్తారు. ఈ ఆయుర్వేద ఆరోగ్య సంరక్షణ సేవలు వివిధ వ్యాధుల సంభవం / ప్రాబల్యాన్ని తగ్గిస్తాయని మరియు ఆరోగ్య సంరక్షణ వ్యవస్థతో పాటు రోగికి ఖర్చు తగ్గించడం ద్వారా అక్కడి ఆసుపత్రులకు రెఫరల్ సంఖ్యను తగ్గిస్తుందని భావిస్తున్నారు.
ఢిల్లీ పోలీసు సిబ్బందిలో కోవిడ్-19 వ్యాప్తిని గణనీయంగా అంచనా వేయడానికి, సమయం మరియు శాస్త్రీయంగా నిరూపితమైన రోగనిరోధక ఆయుర్వేద మందుల గురించి ప్రొఫెసర్ తనూజా నేసరీ ప్రత్యేకంగా వివరించారు. నివారణ ఆరోగ్య సంరక్షణతో పాటు చికిత్స మరియు ప్రోత్సాహక ఆరోగ్య సంరక్షణ సేవలకు ఆయుర్వేద వైద్యం సమాన ప్రాముఖ్యతను ఇస్తోందని ఆమె పేర్కొన్నారు. దినచర్య, రితుచర్య పద్ధతుల వంటి ఆయుర్వేద జీవనశైలి చర్యల ద్వారా పోలీస్ వెల్నెస్ సెంటర్లలోని సేవలు జీవనశైలిని మెరుగుపర్చడానికి మరింత ప్రాధాన్యతనిస్తాయని ప్రొఫెసర్ తనూజా తెలియజేశారు.
ఈ సందర్భంగా పోలీసు కమిషనర్ మాట్లాడుతూ, ఢిల్లీ పోలీసుల ఆరోగ్య పరిరక్షణ కోసం ఆయుష్ మంత్రిత్వ శాఖ మరియు ఎ.ఐ.ఐ.ఏ. చేసిన కృషిని ప్రశంసించారు. ఢిల్లీ పోలీస్ శాఖ మరియు ఏ.ఐ.ఐ.ఏ. మధ్య జాయింట్ వెంచర్ అత్యంత విజయవంతమైందని కూడా ఆయన ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
ఇ–ఫార్మసీ ప్లాట్ఫారమ్లపై అప్డేట్
ఆన్లైన్/ఇంటర్నెట్లో డ్రగ్స్ విక్రయిస్తున్న వివిధ సంస్థలకు సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  షోకాజ్ నోటీసులు జారీ చేసింది.
ఆన్లైన్/ఇంటర్నెట్ డ్రగ్స్  విక్రయిస్తున్న వివిధ సంస్థలకు సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  2023 ఫిబ్రవరి 8 మరియు 9 తేదీల్లో షోకాజ్ నోటీసులు జారీ చేసింది. ఈ నోటీసులపై స్పందించిన చాలా కంపెనీలు.. తాము కేవలం ఆన్లైన్ ప్లాట్ఫారమ్ను మాత్రమే అందజేస్తున్నాయని పేర్కొన్నాయి. వినియోగదారులకు ఔషధ ఉత్పత్తుల విక్రయం మరియు ప్లాట్ఫారమ్ వినియోగదారులను మరియు లైసెన్స్ పొందిన ఫార్మసీలను కలుపుతూ మధ్యవర్తులుగా మాత్రమే పనిచేస్తుంది.
ఆన్లైన్లో మందుల విక్రయాలను సమగ్రంగా నియంత్రించేందుకు ప్రభుత్వం జి.ఎస్.ఆర్.లో ముసాయిదా నిబంధనలను ప్రచురించింది. 817  తేదీ 28 ఆగస్టు 2018 డ్రగ్స్ అండ్ కాస్మెటిక్స్ రూల్స్, 1945 సవరణ కోసం ఇ-–ఫార్మసీ ద్వారా ఔషధాల విక్రయం మరియు పంపిణీ నియంత్రణకు సంబంధించిన నిబంధనలను చేర్చడం.
డ్రాఫ్ట్ రూల్స్లో ఇ-ఫార్మసీ రిజిస్ట్రేషన్, ఇ-ఫార్మసీని కాలానుగుణంగా తనిఖీ చేయడం, ఇ-ఫార్మసీ ద్వారా మందుల పంపిణీ లేదా అమ్మకం ప్రక్రియ, ఇ-ఫార్మసీ ద్వారా ఔషధాల ప్రకటన నిషేధం, ఫిర్యాదుల పరిష్కార విధానం, ఇ-ఫార్మసీ పర్యవేక్షణ వంటి మొదలైన అంశాలు ఉన్నాయి. ,
ఈ విషయాన్ని కేంద్ర ఆరోగ్య, కుటుంబ సంక్షేమ శాఖ సహాయ మంత్రి ప్రొ.ఎస్.పి.బాఘెల్ ఈరోజు రాజ్యసభలో లిఖితపూర్వకంగా తెలిపారు.